section_heading: Karijera
paragraph_text: Prekretnica u njegovoj karijeri je 1970. godina i pjesma La prima cosa bella, koju je sam skladao, a za koju je stihove napisao Mogol. Pjesmu je na Sanremskom festivalu izveo sastav Ricchi e Poveri. Premda nije osvojila prvo mjesto (bila je druga), pjesma je osvojila srca Talijana. Već sljedeće godine 1971. pobijedio je na Sanremskom festivalu otpjevavši u alternaciji s pjevačicom Nadom, svoju skladbu Il cuore è uno zingaro. Uspjeh je ponovio 1972. sa skladbom I giorni dell'arcobaleno, s kojom je predstavljao Italiju na Eurosongu 1972. održanom u Edinburghu, gdje je osvojio šesto mjesto, uz dobar prijem publike.